pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกฯ “ไตรศุลี” เชิญชวนคนไทยร่วมงาน “Sound of Sisaket 2023” มัดรวมกิจกรรมสร้างสรรค์กระตุกไอเดียผ่านเสียงดนตรี ศิลปะและงานคราฟท์ บอกเล่าศักยภาพพื้นที่จากภูมิปัญญาคนไทย 4 เผ่า
วันพฤหัสบดีที่ 24 สิงหาคม 2566
24/08/2566
รองโฆษกฯ “ไตรศุลี” เชิญชวนคนไทยร่วมงาน “Sound of Sisaket 2023” มัดรวมกิจกรรมสร้างสรรค์กระตุกไอเดียผ่านเสียงดนตรี ศิลปะและงานคราฟท์ บอกเล่าศักยภาพพื้นที่จากภูมิปัญญาคนไทย 4 เผ่า
รองโฆษกฯ “ไตรศุลี” เชิญชวนคนไทยร่วมงาน “Sound of Sisaket 2023” มัดรวมกิจกรรมสร้างสรรค์กระตุกไอเดียผ่านเสียงดนตรี ศิลปะและงานคราฟท์ บอกเล่าศักยภาพพื้นที่จากภูมิปัญญาคนไทย 4 เผ่า
วันที่ 24 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เศรษฐกิจสร้างสรรค์เป็นนโยบายที่รัฐบาลให้ความสําคัญ มีสํานักงานส่งเสริมเศรษฐกิจสร้างสรรค์ (องค์การมหาชน) (สศส.) หรือ CEA หน่วยงานภายใต้สํานักนายกรัฐมนตรีเป็นหน่วยงานขับเคลื่อนหลัก ซึ่งการทํางานของ สศส. ได้กระตุ้นให้หลายพื้นที่จัดกิจกรรมสร้างสรรค์ผลงานจากทุนทางวัฒนธรรมในพื้นที่แปลงไปสู่การขับเคลื่อนเศรษฐกิจ บริการ การท่องเที่ยวในท้องถิ่นทั่วประเทศ
ทั้งนี้ ระหว่างวันที่ 25-27 ส.ค. 66 นี้จะมีงาน “Sound of Sisaket 2023” จัดโดยความร่วมมือของ หอการค้าจังหวัดศรีสะเกษ เทศบาลเมืองศรีสะเกษ สภาวัฒนธรรมจังหวัดศรีสะเกษและเครือข่ายธุรกิจเอกชน โดยจัดขึ้น ณ ณ ย่านวงเวียนแม่ศรี ถนนราชการรถไฟ อําเภอเมือง จังหวัดศรีสะเกษ โดยภายในงานจะมีการรวมผลงานสร้างสรรค์ด้านดนตรี ศิลปะ และงานฝีมือ ซึ่งทั้งหมดจะเป็นการบอกเล่าถึงศักยภาพทุนทางวัฒนธรรมที่สั่งสมมายาวนานของคนในพื้นที่ซึ่งประกอบไปด้วยคนไทย 4 ชาติพันธุ์
น.ส.ไตรศุลี กล่าวว่า ขอเชิญชวนคนไทยที่สนไทยงานสร้างสรรค์โดยเฉพาะผลงานดนตรี ศิลปะ เข้าร่วมงานเพื่อพบกับกิจกรรมความรู้จุดประกายไอเดีย กิจกรรมความบันเทิง ตลาดสินค้างานคราฟท์และเวิร์คชอป ใน 4 กิจกรรมหลัก ได้แก่ การจัดแสดงผลงานและนิทรรศการ (Showcase and Exhibition), การเสวนา (Talk), ดนตรีและการแสดง (Music and Performing Arts), ตลาดสร้างสรรค์ และเวิร์กช็อป (Creative Market and Workshop)
ภายในงานมีการแนะนํากิจกรรมไฮไลต์ที่ผู้จัดการอยากให้เข้าร่วม ได้แก่ 1) " Sisaket Music Learning Space" ซึ่งเป็นนิทรรศการศูนย์เรียนรู้เมืองสร้างสรรค์ด้านดนตรี จังหวัดศรีสะเกษ บริเวณโบกี้รถไฟหน้าสถานีรถไฟศรีสะเกษ เพื่อถอดบทเรียนความสําเร็จในการสร้างศิลปินและพาดนตรีแนวทดลองไปสู่กลุ่มผู้ฟังรุ่นใหม่ ของค่ายเพลงในจ.ศรีสะเกษ ที่ปัจจุบันมีกว่า 20 ค่าย สร้างปรากฏการณ์ดนตรีอินดี้ อีสานฟีเวอร์ระดับประเทศ
2) Music Truck XR Project หรือ โครงการรถแห่ XR ซึ่งเป็น 1 ใน 3 ผู้ชนะการการแข่งขัน UNESCO NEWVIEW XR FieldLAB 3)City of Music Talk เสวนา “Sound kug kug - ซาวด์คัก ๆ” ที่ศิลปินรับเชิญจากพื้นที่อื่นเข้าร่วมแลกเปลี่ยนแนวคิดเกี่ยวกับดนตรีแนวทดลอง เพื่อเปิดประสบการณ์ให้ผู้ที่สนใจให้เห็นการสร้างสรรค์ดนตรีรูปแบบใหม่ และเสวนา “ศรีสะเกษเมืองดนตรี: Sisaket City of Music” เพื่อจุดประกายการพัฒนาเมืองสร้างสรรค์ผ่านดนตรีและศิลปะร่วมสมัย และ 4) Music Program มีการแสดงจาก “วงโยธวาทิต” ที่ผ่านการเข้าร่วมประกวดแข่งขันระดับโลก การแสดงจากเยาวชนในพื้นที่จังหวัดศรีสะเกษ การแสดง “สี่เผ่าเล่าใหม่” การเเสดงดนตรีจาก “ชมรมตุ้มโฮม” ที่เกิดจากการรวมตัวของค่ายเพลงอีสานอินดี้กว่า 20 ค่าย ในจังหวัดศรีสะเกษ
สําหรับผู้สนใจเข้าร่วมงานสามารถติดตามข้อมูลกิจกรรม ได้ที่ www.facebook.com/sound.of.sisaket
รัฐบาลไทย-ข่าวทำเนียบรัฐบาล-บวท. เตรียมวางระบบบริหารจราจรทางอากาศสำรอง พร้อมเดินหน้าสร้างหอควบคุมการจราจรทางอากาศอู่ตะเภา
วันพฤหัสบดีที่ 24 สิงหาคม 2566
บวท. เตรียมวางระบบบริหารจราจรทางอากาศสํารอง พร้อมเดินหน้าสร้างหอควบคุมการจราจรทางอากาศอู่ตะเภา
และสร้างเส้นทางบินใหม่ระหว่างประเทศไทยและสาธารณรัฐประชาชนจีน เพิ่มประสิทธิภาพและความปลอดภัยทางการบิน อีกทั้งเพิ่มรายได้ให้กับประเทศ
นายณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า “วิทยุการบินฯ เตรียมดําเนินการวางระบบการบริหารจัดการจราจรทางอากาศใหม่ ตั้งแต่ปี 2567 - 2572 ให้สอดรับกับภารกิจสําคัญในการรองรับปริมาณเที่ยวบิน ประกอบด้วย 2 ส่วน คือ 1. การวางระบบบริหารจราจรทางอากาศสํารอง (Off-site Backup) ซึ่งเป็นไปตามข้อกําหนดของ ICAO และ กพท. ที่กําหนดให้หน่วยให้บริการจราจรทางอากาศของประเทศไทยต้องมีแผนรับภาวะฉุกเฉินด้านบริการจราจรทางอากาศ เพื่อให้บริการได้อย่างต่อเนื่องด้วยความปลอดภัยและมีประสิทธิภาพ แม้ในเวลาที่มีภัยคุกคาม/ภาวะวิกฤติ โดยอยู่ระหว่างการสํารวจสถานที่ ศึกษาเทคนิค ประมาณการงบประมาณ ทั้งนี้ มีแผนการดําเนินงานออกแบบในปีงบประมาณ 2567 และกําหนดเปิดใช้งานได้ในปี 2572 ซึ่งคาดการณ์ว่าจะรองรับเที่ยวบินได้มากกว่า 1.5 ล้านเที่ยวบินต่อปี และ 2.การก่อสร้างหอควบคุมการจราจรทางอากาศอู่ตะเภา วงเงินประมาณ 1.2 พันล้านบาท คาดว่าจะเปิดให้บริการในช่วงปลายปี 2570 หรือต้นปี 2571 รองรับผู้โดยสารในเบื้องต้นได้ 2 ล้านคนต่อปี และเพิ่มเป็น 50 ล้านคนต่อปี ภายในปี 2580
นอกจากนี้บวท. อยู่ระหว่างหารือร่วมกัน 3 ประเทศ ได้แก่ ไทย จีน และลาว เรื่องการสร้างเส้นทางบินใหม่จากสาธารณรัฐประชาชนจีน ผ่านน่านฟ้าสาธารณรัฐประชาชนลาว เข้าน่านฟ้าไทย ซึ่งเป็นความร่วมมือระหว่างวิทยุการบินฯ กับสํานักบริหารการจราจรทางอากาศ สํานักงานการบินพลเรือนแห่งสาธารณรัฐประชาชนจีน หรือ ATMB CAAC และหน่วยงานผู้ให้บริการเดินอากาศแห่งสาธารณรัฐประชาธิปไตยประชาชนลาว หรือ LANS เป็นการขยายการรองรับปริมาณการบินบนน่านฟ้า ตามแผนที่จะนําเสนอที่ประชุมองค์การการบินพลเรือนระหว่างประเทศ หรือ ICAO เนื่องจากแนวโน้มการบินในเส้นทางดังกล่าว มีการเดินทางเพิ่มขึ้นต่อเนื่อง จากเดิมสามารถรองรับเที่ยวบินในเส้นทางนี้ 1.5 - 2 แสนเที่ยวบิน/ปี และคาดว่าจะเพิ่มขึ้นเป็น 2.5 - 3 แสนเที่ยวบิน/ปี ในอีกไม่นานนี้ ซึ่งจะช่วยเพิ่มรายได้ให้กับประเทศไทย และสนับสนุนให้เศรษฐกิจของประเทศเติบโตอย่างยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอส เปิดสัมมนา “สานสัมพันธ์เครือข่ายภาครัฐ GCC 1111 ปี 2566”
วันพฤหัสบดีที่ 24 สิงหาคม 2566
ดีอีเอส เปิดสัมมนา “สานสัมพันธ์เครือข่ายภาครัฐ GCC 1111 ปี 2566”
ดีอีเอส เปิดสัมมนา “สานสัมพันธ์เครือข่ายภาครัฐ GCC 1111 ปี 2566”
วันนี้ (24 ส.ค.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดงาน สัมมนา เชิงปฏิบัติการ “สานสัมพันธ์เครือข่ายภาครัฐ GCC 1111” ประจําปี 2566 เพื่อให้เครือข่ายภาครัฐได้รับทราบการสรุปผลการดําเนินงานของศูนย์บริการข้อมูลภาครัฐเพื่อประชาชนประจําปีงบประมาณ พ.ศ. 2566 และคํานึงถึงความสําคัญของการบูรณาการข้อมูลเครือข่ายภาครัฐ ตลอดจนเพื่อสร้างความเข้าใจในบทบาทของผู้ประสานงานโครงการศูนย์บริการข้อมูลภาครัฐเพื่อประชาชน พร้อมทั้งจัดบรรยายพิเศษ ให้ความรู้แก่ผู้เข้าสัมมนาในหัวข้อ “Big Data Driven Government Contact Center”ที่เกี่ยวกับ Big Data ซึ่ง Big Data ที่จะเป็นประโยชน์ต่อการนํามาประยุกต์ใช้ในการพัฒนาคุณภาพบริการต่อไป โดยมีหน่วยงานภาครัฐ และผู้ที่เกี่ยวข้องเข้าร่วม ณ โรงแรม Kensington English Garden Resort Khaoyai จ.นครราชสีมา
_______________________
รัฐบาลไทย-ข่าวทำเนียบรัฐบาล-ปลัด ทส. นำคณะผู้แทนไทย ร่วมประชุมรัฐมนตรีอาเซียนด้านสิ่งแวดล้อม ครั้งที่ 17 ณ สปป.ลาว
วันพฤหัสบดีที่ 24 สิงหาคม 2566
ปลัด ทส. นําคณะผู้แทนไทย ร่วมประชุมรัฐมนตรีอาเซียนด้านสิ่งแวดล้อม ครั้งที่ 17 ณ สปป.ลาว
ปลัด ทส. นําคณะผู้แทนไทย ร่วมประชุมรัฐมนตรีอาเซียนด้านสิ่งแวดล้อม ครั้งที่ 17 ณ สปป.ลาว
ปลัด ทส. นําคณะผู้แทนไทย ร่วมประชุมรัฐมนตรีอาเซียนด้านสิ่งแวดล้อม ครั้งที่ 17 ณ สปป.ลาว
วันที่ 23 สิงหาคม 2566 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ในฐานะหัวหน้าคณะผู้แทนไทย พร้อมด้วยนางชญานันท์ ภักดีจิตต์ รองปลัดกระทรวงฯ เลขาธิการสํานักงานนโยบายและแผนทรัพยากรธรรมชาติและสิ่งแวดล้อม อธิบดีกรมควบคุมมลพิษ อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช ผู้อํานวยการองค์การบริหารจัดการก๊าซเรือนกระจก รองอธิบดีกรมทรัพยากรน้ํา รองอธิบดีกรมทรัพยากรทางทะเลและชายฝั่ง รองอธิบดีกรมการเปลี่ยนแปลงสภาพภูมิอากาศและสิ่งแวดล้อม และผู้แทนกรมอาเซียน กระทรวงการต่างประเทศ เข้าร่วมการประชุมรัฐมนตรีอาเซียนด้านสิ่งแวดล้อม ครั้งที่ 17 (17th AMME) และการประชุมอื่นที่เกี่ยวข้อง ระหว่างวันที่ 23 – 24 สิงหาคม 2566 ณ นครหลวงเวียงจันทน์ สาธารณรัฐประชาธิปไตยประชาชนลาว
ที่ประชุมฯ ได้ร่วมกันรับรองผลการประชุม จํานวน 4 เรื่อง ดังนี้ (1) การขึ้นทะเบียนอุทยานมรดกอาเซียน (ASEAN Heritage Park: AHP) จํานวน 2 แห่งของประเทศไทย ได้แก่ เขตรักษาพันธุ์สัตว์ป่าภูเขียว-อุทยานแห่งชาติน้ําหนาว เป็นอุทยานมรดกอาเซียนแห่งที่ 56 และอุทยานแห่งชาติภูกระดึง เป็นอุทยานมรดกอาเซียนแห่งที่ 57 (2) ร่างแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศสําหรับการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (ASEAN Joint Statement on Climate Change to UNFCCC COP 28) (3) การมอบรางวัล ASEAN Eco-Schools ระดับมัธยมศึกษาและระดับประถมศึกษา และรางวัล ASEAN Youth Eco-Champions Award ของประเทศสมาชิกอาเซียน โดยประเทศไทย โรงเรียนสาธิตเทศบาลบ้านหัวหินเข้ารับรางวัล ASEAN Eco-Schools และนายมนตรี เจือไทสง เข้ารับรางวัล ASEAN Youth Eco-Champions Award และ (4) ร่างแผนปฏิบัติการอาเซียนเพื่อการจัดการชนิดพันธุ์ต่างถิ่นที่รุกราน (ASEAN Action Plan on Invasive Alien Species : IAS)
รัฐบาลไทย-ข่าวทำเนียบรัฐบาล-‘ชัยวุฒิ’ แจ้ง google ให้ปิดกั้นแอป Digital Wallet รับเงินดิจิทัล เตือนแอปโจรหลอกให้เงินดิจิทัล อาจดูดเงินหมดบัญชี
วันพฤหัสบดีที่ 24 สิงหาคม 2566
‘ชัยวุฒิ’ แจ้ง google ให้ปิดกั้นแอป Digital Wallet รับเงินดิจิทัล เตือนแอปโจรหลอกให้เงินดิจิทัล อาจดูดเงินหมดบัญชี
‘ชัยวุฒิ’ แจ้ง google ให้ปิดกั้นแอป Digital Wallet รับเงินดิจิทัล เตือนแอปโจรหลอกให้เงินดิจิทัล อาจดูดเงินหมดบัญชี
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ปัจจุบันมิจฉาชีพได้มีการโฆษณาชวนเชื่อและหลอกลวงให้ประชาชนดาวน์โหลดแอป พลิเคชัน Digital wallet เพื่อรับเงินดิจิทัล จํานวน 10,000 บาท กระทรวงดิจิทัลฯ ได้ทําการตรวจสอบแอปพลิเคชัน ดังกล่าวแล้ว พบว่า เป็นแอปพลิเคชันปลอมที่ มิจฉาชีพหลอกให้ประชาชนเข้าไปโหลดแอปพลิเคชัน จากนั้นจะใช้แอปพลิเคชัน ที่สามารถเข้าถึงมือถือจากภายนอกเข้ามาขโมยถอนเงินจากบัญชีของท่าน ซึ่งขณะนี้กระทรวงดิจิทัลฯ ได้แจ้ง google ให้ปิดกั้นแอป ดังกล่าว โดยจะติดตามตรวจสอบต่อไป
ขอให้ทุกท่านงดเว้น ดาวน์โหลดแอปพลิเคชัน Digital wallet ทุกกรณี หากมีข้อมูลที่ต้องการสอบถามหรือมีเบาะแสเกี่ยวกับพฤติกรรมที่น่าสงสัย หรือได้รับการแจ้งข้อมูลที่ผิดปกติ ผ่านเอสเอ็มเอส หรือทางโทรศัพท์ สามารถแจ้งได้ที่ศูนย์ต่อต้านข่าวปลอม ไลน์ @antifakenewscenter เว็บไซต์ https://www.antifakenewscenter.com ทวิตเตอร์ https://twitter.com/AFNCThailand และโทรสายด่วน GCC 1111 ต่อ 87 ตลอด 24 ชั่วโมง
____________________________
รัฐบาลไทย-ข่าวทำเนียบรัฐบาล-​“ตลาดวัฒนธรรม สร้างสุข" สู่องค์กรแห่งความสุข (Happy Workplace)
วันพฤหัสบดีที่ 24 สิงหาคม 2566
​“ตลาดวัฒนธรรม สร้างสุข" สู่องค์กรแห่งความสุข (Happy Workplace)
​“ตลาดวัฒนธรรม สร้างสุข" สู่องค์กรแห่งความสุข (Happy Workplace)
“ตลาดวัฒนธรรม สร้างสุข" สู่องค์กรแห่งความสุข (Happy Workplace)
เมื่อวันที่ ๒๓ สิงหาคม ๒๕๖๖ นางยุพา ทวีวัฒนะกิจบวร ปลัดกระทรวงวัฒนธรรม ร่วมกิจกรรม ตลาดวัฒนธรรม สร้างสุข โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และบุคลากรกระทรวงวัฒนธรรม เข้าร่วม ณ บริเวณหน้าอาคารวัฒนธรรมวิศิษฏ์ กระทรวงวัฒนธรรม
กิจกรรมประกอบด้วย การแข่งขันการทําส้มตํา ชิม ช้อป สินค้าทางวัฒนธรรม อาหารอร่อย ทั้งอาหารคาวหวาน ของใช้นานาชนิดทั้งของดีจากบ้านฉัน และกิจกรรมด้านวัฒนธรรมต่างๆ อีกมากมาย
กิจกรรมนี้เป็นการส่งเสริมและพัฒนาคุณภาพชีวิตที่ดี ให้กับบุคลากรและเจ้าหน้าที่ของกระทรวงวัฒนธรรม ให้มีความสุขในด้านต่างๆ เป็นองค์กรแห่งความสุข ๘ ด้าน ได้แก่ ได้แก่ ๑. Happy Body รักสุขภาพ ๒. Happy Heart รักการแบ่งปัน ๓. Happy Society รักองค์กร ๔. Happy Relax รัก (ษา) สมดุลชีวิต ๕. Happy Brain รักการเรียนรู้ ๖. Happy Soul รักในความดี ๗. Happy Family รักครอบครัว และ ๘. Happy Money รักการออม นําสู่องค์กรแห่งความสุข (Happy Workplace)
รัฐบาลไทย-ข่าวทำเนียบรัฐบาล-สวัสดีเป็นหนึ่ง (เจมส์-จิรายุ) กับ มาตาลดา (เต้ย-จรินทร์พร) มาชวนวิ่งในโครงการ “RUN FOR HERO รวมพลังวิ่งเสริมสร้างสุขภาพ”
วันพฤหัสบดีที่ 24 สิงหาคม 2566
สวัสดีเป็นหนึ่ง (เจมส์-จิรายุ) กับ มาตาลดา (เต้ย-จรินทร์พร) มาชวนวิ่งในโครงการ “RUN FOR HERO รวมพลังวิ่งเสริมสร้างสุขภาพ”
วิ่งที่ได้ทั้งออกกําลังกาย ได้ร่วมทําบุญ ได้รางวัล และได้ภาพถ่ายฟรีทั้งงาน! รายได้ส่วนหนึ่งนําไปสงเคราะห์ช่วยเหลือทหารผ่านศึก และครอบครัวทหารผ่านศึก รวมทั้งจัดซื้อครุภัณฑ์ทางการแพทย์ให้แก่โรงพยาบาลทหารผ่านศึก
สมัครและลงทะเบียนได้ที่ https://forms.gle/18iPDHUsaTVo4SrV6
จะจัดกิจกรรมในวันเสาร์ที่ 2 กันยายน 2566
เวลา 05.00 – 09.00 น.
ณ บริเวณสวนหลวง ร.9 แขวงหนองบอน เขตประเวศ กรุงเทพมหานคร
สามารถดูรายละเอียดได้ที่ :
Facebook : RUN FOR HERO รวมพลังวิ่งเสริมสร้างสุขภาพ https://www.facebook.com/profile.php?id=100095447766261...
Facebook : องค์การสงเคราะห์ทหารผ่านศึก https://www.facebook.com/wvoprd?mibextid=LQQJ4d
Facebook : โรงพยาบาลทหารผ่านศึก https://www.facebook.com/profile.phpid=100026536274458...
ติดต่อสอบถามเพิ่มเติมได้ที่ :
องค์การสงเคราะห์ทหารผ่านศึก : โทร. 0 2354 8587 (ต่อ 11174-11175)
โรงพยาบาลทหารผ่านศึก : โทร. 06 5942 5134
ฝ่ายประชาสัมพันธ์โครงการ : โทร. 09 5071 8222
รัฐบาลไทย-ข่าวทำเนียบรัฐบาล-ปลัด สธ.เผยเหตุเพลิงไหม้โรงงานผลิตกาว อ.ลำลูกกา บาดเจ็บเล็กน้อย 1 ราย จนท.แจกหน้ากากอนามัย-แนะนำป้องกันสูดควัน
วันพฤหัสบดีที่ 24 สิงหาคม 2566
ปลัด สธ.เผยเหตุเพลิงไหม้โรงงานผลิตกาว อ.ลําลูกกา บาดเจ็บเล็กน้อย 1 ราย จนท.แจกหน้ากากอนามัย-แนะนําป้องกันสูดควัน
ปลัดกระทรวงสาธารณสุข เผยเหตุเพลิงไหม้โรงงานผลิตกาว อ.ลําลูกกา จ.ปทุมธานี เจ้าหน้าที่สาธารณสุขลงพื้นที่พบผู้บาดเจ็บเล็กน้อยจากไฟลวก 1 ราย ให้คําแนะนําการปฐมพยาบาล พร้อมแจกหน้ากากอนามัยประชาชน และแนะนําวิธีป้องกันสูดควัน
วันนี้ (24 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุเพลิงไหม้โรงงานผลิตกาวใน อ.ลําลูกกา จ.ปทุมธานี ว่า ได้รับรายงานจากนายแพทย์สาธารณสุขจังหวัดปทุมธานีว่า เกิดเหตุเพลิงไหม้เมื่อเวลา 11.39 น. โดยเป็นอาคารโครงการหมู่บ้านจัดสรรต่อเติมเป็นโกดังเก็บสารเคมีประเภทกระดาษและกาว เจ้าหน้าที่ป้องกันและบรรเทาสาธารณภัยในพื้นที่และข้างเคียง และอาสาสมัครมูลนิธิต่างๆ ได้เข้ามาระงับและควบคุมเพลิงไว้ได้แล้วเมื่อเวลาประมาณ 13.35 น.
นพ.โอภาสกล่าวต่อว่า เจ้าหน้าที่ รพ.สต.บ้านทรัพย์บุญชู ได้ร่วมกับ อสม. และเจ้าหน้าที่กู้ภัยในพื้นที่ออกสํารวจบริเวณจุดเกิดเหตุ พบผู้ถูกไฟลวกได้รับบาดเจ็บเล็กน้อย 1 ราย เป็นชาย อายุ 45 ปี ไม่ประสงค์ไปโรงพยาบาล เจ้าหน้าที่จึงให้คําแนะนําในการปฐมพยาบาลบาดแผล อย่างไรก็ตาม เนื่องจากเป็นเหตุเพลิงไหม้โรงงานผลิตกาวที่มีสารเคมี หลังเพลิงสงบยังมีกลุ่มควันสีขาว ซึ่งอาจเกิดผลกระทบต่อสุขภาพของประชาชนได้ เจ้าหน้าที่จึงได้แจกหน้ากากอนามัยให้แก่ประชาชนที่อาศัยอยู่โดยรอบ พร้อมทั้งให้คําแนะนําในการปฏิบัติและป้องกันตนเองจากการสูดควัน เช่น ปิดประตูหน้าต่างให้มิดชิด และพักอาศัยอยู่แต่ภายในบ้าน หลีกเสี่ยงการออกไปสูดดมกลุ่มควันที่ลอยในอากาศ เป็นต้น และหากมีอาการผิดปกติให้ไปพบแพทย์
************************************************ 24 สิงหาคม 2566
รัฐบาลไทย-ข่าวทำเนียบรัฐบาล-บสย. ผนึก วีซ่า ลงนาม MOU ยกระดับบริการ SMEs เข้าถึงแหล่งทุน
วันพุธที่ 23 สิงหาคม 2566
23/08/2566
บสย. ผนึก วีซ่า ลงนาม MOU ยกระดับบริการ SMEs เข้าถึงแหล่งทุน
บสย. - วีซ่า ร่วมลงนามบันทึกข้อตกลงความร่วมมือ “โครงการยกระดับการบริการผู้ประกอบการ SMEs เพื่อโอกาสเข้าถึงแหล่งทุนอย่างมีมาตรฐานระดับสากล” สนับสนุนเข้าถึงสินเชื่อและพัฒนานวัตกรรมผลิตภัณฑ์ค้ําประกันสินเชื่อตอบโจทย์ความต้องการของผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายเดบารุน รอย เชาดูรี หัวหน้าสายงาน Commercial and Money Movement Solutions ประจําภูมิภาคเอเชียตะวันออกเฉียงใต้ วีซ่า และคณะผู้บริหาร ร่วมลงนามบันทึกข้อตกลงความร่วมมือ “โครงการยกระดับการบริการผู้ประกอบการ SMEs เพื่อโอกาสเข้าถึงแหล่งทุนอย่างมีมาตรฐานระดับสากล” สนับสนุนการเข้าถึงสินเชื่อและการพัฒนานวัตกรรมผลิตภัณฑ์ค้ําประกันสินเชื่อตอบโจทย์ความต้องการของผู้ประกอบการ SMEs ที่มีความหลากหลาย ณ สํานักงานใหญ่ บสย. อาคารชาญอิสสระทาวเวอร์ 2 เพชรบุรีตัดใหม่ เมื่อวันที่ 23 สิงหาคม 2566
ความร่วมมือระหว่าง บสย. และ วีซ่า ในครั้งนี้ เป็นการบูรณาการด้านข้อมูลของวีซ่า ที่เชื่อมโยงร้านค้า ผู้บริโภค และหน่วยงานภาครัฐผ่านเครือข่ายนวัตกรรมการชําระเงินในกว่า 200 ประเทศทั่วโลก (ข้อมูล ณ วันที่ 31 มี.ค. 2556 ศึกษาข้อมูลเพิ่มเติมได้ที่ https://usa.visa.com/about-visa.html) เพื่อใช้ในการศึกษารูปแบบ และพฤติกรรมการใช้จ่ายและการรับชําระเงินของผู้ประกอบการ SMEs ในประเทศไทยโดยจะนําผลการศึกษามาจัดกลุ่มลูกค้าและต่อยอดเพื่อพัฒนาระบบเครดิตสกอริ่ง (Credit Scoring) ให้มีประสิทธิภาพยิ่งขึ้น และยังเป็นการเสริมสร้างความเข้มแข็งให้กับผู้ประกอบการ SMEs ผ่านการปล่อยสินเชื่อและเงินกู้แก่ธุรกิจผ่านช่องทางออนไลน์ ( Digital Lending) และการออกหนังสือค้ําประกันผ่านช่องทางออนไลน์ (Digital Credit Guarantee) ร่วมกัน โดยใช้ข้อมูล ความเชี่ยวชาญ และเครื่องมือต่างๆ เพื่อยกระดับการบริการการเข้าถึงแหล่งทุนสําหรับผู้ประกอบการ SMEs โดยมี บสย. เป็นผู้ค้ําประกัน นอกจากนี้ บสย.จะนําผลการศึกษาไปต่อยอดเพื่อพัฒนาผลิตภัณฑ์และบริการให้เหมาะสมกับพฤติกรรมและความต้องการของ SMEs ในประเทศไทย ซึ่งความร่วมมือในครั้งนี้คาดว่าจะเกิดประโยชน์กับผู้ประกอบการ SMEsไทย โดยเฉพาะในกลุ่ม Micro SMEs กว่า 2.7 ล้านรายต่อไป (ข้อมูลจากสํานักงานส่งเสริมวิสาหกิจขนาดกลางและขนาดย่อม(สสว.) ประจําปี 2565)
สื่อสารและภาพลักษณ์องค์กร บสย.
โทร 02-890-9826 และ 081-8607477
รัฐบาลไทย-ข่าวทำเนียบรัฐบาล-ปลัดดีอีเอส กล่าวเปิดงาน และเป็นองค์ปาฐกถาพิเศษในงาน August Series 2023
วันพุธที่ 23 สิงหาคม 2566
ปลัดดีอีเอส กล่าวเปิดงาน และเป็นองค์ปาฐกถาพิเศษในงาน August Series 2023
ปลัดดีอีเอส กล่าวเปิดงาน และเป็นองค์ปาฐกถาพิเศษในงาน August Series 2023
วันนี้ (23 ส.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดงาน และปาฐกถาพิเศษในงาน August Series 2023 ประกอบด้วยงาน Healthcare Technology Summit งาน Digital HR Forum งาน Big Data & Cloud Computing และงาน Robotics Summit ซึ่งเป็นการสัมมนาวิชาการด้านดิจิทัลเทคโนโลยี เพื่อเป็นเวทีในการแลกเปลี่ยนความรู้จากผู้ทรงคุณวุฒิทั้งจากภาครัฐ และเอกชน การนําเสนอหัวข้อเทคโนโลยีและโซลูชั่น ถ่ายทอดประสบการณ์จากผู้เชี่ยวชาญ ความก้าวหน้า และประโยชน์จากเทคโนโลยีจากผู้ประกอบการ และผู้ใช้ดิจิทัลเทคโนโลยี โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ , ดร.ปิยนุช วุฒิสอน ผู้อํานวยการสํานักงานสถิติแห่งชาติ ร่วมงาน ณ ห้อง Mayfair Ballroom ชั้น 11 โรงแรมเดอะเบอร์เคลีย์ ประตูน้ํา กรุงเทพฯ
__________________
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมผู้บาดเจ็บและให้กำลังใจเจ้าหน้าที่ จ.นราธิวาส
วันพุธที่ 23 สิงหาคม 2566
นายกรัฐมนตรี เยี่ยมผู้บาดเจ็บและให้กําลังใจเจ้าหน้าที่ จ.นราธิวาส
วันศุกร์ที่ 4 สิงหาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ลงพื้นที่ จ.นราธิวาส ในวันนี้ (4 ส.ค.66)
เพื่อตรวจเยี่ยมศูนย์บัญชาการเหตุการณ์ ณ พื้นที่เกิดเหตุ กรณีเพลิงไหม้โกดังเก็บสินค้าดอกไม้เพลิง
ต.บ้านมูโนะ อ.สุไหงโก-ลก จ.นราธิวาส เมื่อวันที่ 29 ก.ค. ที่ผ่านมา
พร้อมให้กําลังใจเจ้าหน้าที่ผู้ปฏิบัติงานทุกฝ่ายที่ร่วมแรงร่วมใจกันดูแลช่วยเหลือประชาชนที่ได้รับผลกระทบอย่
างเต็มกําลังความสามารถ จากนั้นเดินทางไปเยี่ยมผู้บาดเจ็บ ณ โรงพยาบาลสุไหงโก-ลก ต.สุไหงโก-ลก ทั้งนี้
กระทรวงมหาดไทยได้สั่งการอําเภอและจังหวัดทั่วประเทศป้องกัน ควบคุม
ตรวจสอบการดําเนินการของผู้รับใบอนุญาตให้ทํา นําเข้า หรือค้า ดอกไม้เพลิง ให้เป็นไปด้วยความเรียบร้อย
อย่างเคร่งครัด เพื่อป้องกันไม่ให้เกิดเหตุขึ้นอีก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผอ.ออมสิน คว้ารางวัลผู้บริหารรัฐวิสาหกิจดีเด่นด้านแรงงานสัมพันธ์ ประจำปี 2566
วันพุธที่ 23 สิงหาคม 2566
23/08/2566
ผอ.ออมสิน คว้ารางวัลผู้บริหารรัฐวิสาหกิจดีเด่นด้านแรงงานสัมพันธ์ ประจําปี 2566
ผอ.ออมสินรับรางวัลผู้บริหารรัฐวิสาหกิจดีเด่นด้านแรงงานสัมพันธ์ และรางวัลรัฐวิสาหกิจดีเด่นด้านแรงงานสัมพันธ์ ประจําปี 2566 จาก ก.แรงงาน และรางวัลคุณธรรมอวอร์ด ปี 2565 ประเภทชุมชนและองค์กร Moral Awards 2022 จากศูนย์คุณธรรม (องค์การมหาชน) ก.วัฒนธรรม
นายวิทัย รัตนากร ผู้อํานวยการธนาคารออมสิน รับรางวัลผู้บริหารรัฐวิสาหกิจดีเด่นด้านแรงงานสัมพันธ์ และรางวัลรัฐวิสาหกิจดีเด่นด้านแรงงานสัมพันธ์ ประจําปี 2566 จากการพิจารณาและคัดเลือกของคณะกรรมการแรงงานรัฐวิสาหกิจสัมพันธ์ กรมสวัสดิการและคุ้มครองแรงงาน กระทรวงแรงงาน เนื่องด้วยธนาคารให้ความสําคัญในการบริหารจัดการแรงงานสัมพันธ์อย่างต่อเนื่อง ผ่านกระบวนการร่วมคิดร่วมทําร่วมกันปรับปรุงประสิทธิภาพการดําเนินงานของธนาคาร ตลอดจนส่งเสริมและยกระดับคุณภาพชีวิตความเป็นอยู่ของพนักงานและลูกจ้างให้ดียิ่งขึ้น ควบคู่กับการสร้างความสัมพันธ์อันดีระหว่างกัน ผ่านกิจกรรมต่างๆ อาทิ การฝึกอบรมพัฒนาให้ความรู้ การให้ความช่วยเหลือบรรเทาความเดือดร้อนในช่วงวิกฤตโควิด-19 การปรับปรุงสวัสดิการและสิทธิประโยชน์ที่จําเป็นให้สอดคล้องกับสภาพเศรษฐกิจปัจจุบัน การลงพื้นที่ตรวจเยี่ยมให้กําลังใจเจ้าหน้าที่ประจําสาขาทั่วประเทศ รวมทั้งเปิดช่องทางใหม่ในการรับแจ้งปัญหาผ่านทางไลน์เพื่อรับฟังปัญหาและข้อเสนอแนะของลูกจ้างและพนักงาน ซึ่งสามารถช่วยแก้ไขปัญหาได้อย่างตรงจุด รวดเร็ว เป็นต้น
นอกจากนี้ ธนาคารฯ ยังได้รับรางวัลคุณธรรมอวอร์ด ปี 2565 ประเภทชุมชนและองค์กร Moral Awards 2022 จากศูนย์คุณธรรม (องค์การมหาชน) กระทรวงวัฒนธรรม ด้วยการเป็นองค์กรที่มีบทบาทด้านคุณธรรมเป็นที่ประจักษ์แก่สังคม ยึดมั่นในค่านิยมการบริหารจัดการตามหลักธรรมาภิบาล และปฏิบัติตนตั้งมั่นในคุณธรรม จริยธรรม มีความซื่อสัตย์สุจริต และเป็นแบบอย่างที่ดีแก่สังคมและเยาวชนไทย สอดคล้องกับภารกิจของธนาคารออมสินที่ขับเคลื่อนองค์กรสู่ความยั่งยืน มีความรับผิดชอบต่อสังคมและสิ่งแวดล้อม ด้วยนโยบายขับเคลื่อนแนวทาง Social Mission Integration สู่การเป็นธนาคารเพื่อสังคมเต็มรูปแบบ และพัฒนาองค์กรให้เติบโตอย่างยั่งยืน
รัฐบาลไทย-ข่าวทำเนียบรัฐบาล-ชี้แจงข้อเท็จจริง กรณีสื่อมวลชนเสนอข่าว “สำนักเลขาธิการนายกรัฐมนตรี ได้แจ้งเลื่อนพิธีรับพระบรมราชโองการโปรดเกล้าฯ แต่งตั้งนายกรัฐมนตรี คนที่ 30”
วันพุธที่ 23 สิงหาคม 2566
23/08/2566
ชี้แจงข้อเท็จจริง กรณีสื่อมวลชนเสนอข่าว “สํานักเลขาธิการนายกรัฐมนตรี ได้แจ้งเลื่อนพิธีรับพระบรมราชโองการโปรดเกล้าฯ แต่งตั้งนายกรัฐมนตรี คนที่ 30”
สํานักโฆษก สํานักเลขาธิการนายกรัฐมนตรี ชี้แจงข้อเท็จจริง กรณีสื่อมวลชนเสนอข่าว “สํานักเลขาธิการนายกรัฐมนตรี ได้แจ้งเลื่อนพิธีรับพระบรมราชโองการโปรดเกล้าฯ แต่งตั้งนายกรัฐมนตรี คนที่ 30”
ตามที่สื่อมวลชนได้เสนอข่าวว่า “สํานักเลขาธิการนายกรัฐมนตรี ได้แจ้งเลื่อนพิธีรับพระบรมราชโองการโปรดเกล้าฯ แต่งตั้งนายกรัฐมนตรี คนที่ 30” นั้น
สํานักโฆษก สํานักเลขาธิการนายกรัฐมนตรี ขอเรียนชี้แจงข้อเท็จจริงดังนี้
ในเบื้องต้น สํานักเลขาธิการนายกรัฐมนตรี ได้ประสานกับสถานีโทรทัศน์รวมการเฉพาะกิจ เพื่อเตรียมความพร้อมสําหรับการเผยแพร่พิธีรับพระบรมราชโองการโปรดเกล้าฯ โดยในชั้นนี้ ยังอยู่ในขั้นตอนประธานรัฐสภานําความขึ้นกราบบังคมทูลฯ และเมื่อได้ทราบกําหนดการอย่างเป็นทางการ จะแจ้งให้สืื่อมวลชนทราบในโอกาสแรก
ทั้งนี้ ไม่ได้มีการ “เลื่อนพิธี” แต่อย่างใด จึงขอเรียนแจ้งและขอความร่วมมือสื่อมวลชนทุกท่านด้วยความขอบคุณยิ่ง
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ระดมทีม MIND เปิดแผนโครงสร้าง สปอ. เตรียมปรับลุคให้ทันสมัย คล่องตัว ครอบคลุมภารกิจการดำเนินงานทั่วประเทศ
วันพุธที่ 23 สิงหาคม 2566
23/08/2566
รองปลัดฯ ณัฏฐิญา ระดมทีม MIND เปิดแผนโครงสร้าง สปอ. เตรียมปรับลุคให้ทันสมัย คล่องตัว ครอบคลุมภารกิจการดําเนินงานทั่วประเทศ
รองปลัดกระทรวงอุตสาหกรรม ณัฏฐิญา ระดมทีม MIND เปิดแผนโครงสร้าง สปอ. เตรียมปรับลุคให้ทันสมัย คล่องตัว ครอบคลุมภารกิจการดําเนินงานทั่วประเทศ
วันที่ 21 สิงหาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมหารือการจัดทํา (ร่าง) ข้อเสนอ การแบ่งส่วนราชการภายในกรม ของสํานักงานปลัดกระทรวงอุตสาหกรรม (สปอ.) โดยมี นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้อํานวยการกองต่าง ๆ และสํานักงานอุตสาหกรรมจังหวัดทั่วประเทศ เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
รองปลัดฯ ณัฏฐิญา กล่าวถึงแนวทางการแบ่งส่วนราชการภายในกรม มีอยู่ 2 กรณี คือ 1 การมอบอํานาจการแบ่งส่วนราชการภายในกรม โดยไม่เพิ่มจํานวนกอง ซึ่งประกอบด้วย 1) การจัดโครงสร้างส่วนราชการระดับกองโดยไม่เพิ่มจํานวนกองในภาพรวมของส่วนราชการ ตามกฎกระทรวง 2) การจัดหน่วยงานของราชการบริหารส่วนกลางที่ตั้งในภูมิภาคใหม่ โดยไม่เพิ่มจํานวนหน่วยงาน และ 3) การจัดหน่วยงานในต่างประเทศใหม่ โดยไม่เพิ่มจํานวนหน่วยงาน ส่วนกรณีที่ 2 การเสนอจัดตั้งหน่วยงานเพิ่มใหม่ สําหรับแนวทางการขอเสนอการปรับปรุงบทบาท ภารกิจ และโครงสร้าง ของ สปอ.ในครั้งนี้ ได้เตรียมข้อเสนอการปรับปรุงโครงสร้างของ สปอ. เพื่อให้ครอบคลุมภารกิจและขอบเขตความรับผิดชอบของ สปอ. ที่มีหน่ายงานอยู่ทั่วประเทศ ดังนั้น เพื่อให้โครงสร้างของ สปอ. ครอบคลุมภารกิจและเป็นเหตุเป็นผล จึงได้มอบหมายให้หน่วยงานต่าง ๆ ใน สปอ.ที่เกี่ยวข้อง ดําเนินการจัดทํารายละเอียดภาระหน้าที่ของหน่วยงานและกําหนดอัตรากําลังให้ชัดเจน สําหรับเป็นข้อมูลประกอบการพิจารณาปรับโครงสร้างของ สปอ. ต่อไป
รัฐบาลไทย-ข่าวทำเนียบรัฐบาล-​รองปลัดเศรษฐเกียรติฯ ร่วมถ่ายทอดประสบการณ์ในการทำงาน แก่ผู้เข้ารับการอบรม หลักสูตร ผู้นำในวันพรุ่งนี้ (Leaders for Tomorrow)
วันพุธที่ 23 สิงหาคม 2566
​รองปลัดเศรษฐเกียรติฯ ร่วมถ่ายทอดประสบการณ์ในการทํางาน แก่ผู้เข้ารับการอบรม หลักสูตร ผู้นําในวันพรุ่งนี้ (Leaders for Tomorrow)
​รองปลัดเศรษฐเกียรติฯ ร่วมถ่ายทอดประสบการณ์ในการทํางาน แก่ผู้เข้ารับการอบรม หลักสูตร ผู้นําในวันพรุ่งนี้ (Leaders for Tomorrow)
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับเชิญเป็นวิทยากรบรรยายพิเศษ ในหัวข้อ ถ่ายทอดประสบการณ์ในการทํางาน ในการอบรม หลักสูตร ผู้นําในวันพรุ่งนี้ (Leaders for Tomorrow) ณ ห้องประชุมกระทรวงเกษตรและสหกรณ์ 134-135
สําหรับหลักสูตร ผู้นําในวันพรุ่งนี้ (Leaders for Tomorrow) เป็นหลักสูตรที่จัดขึ้นเพื่อเป็นการเตรียมความพร้อมกําลังคนในการก้าวขึ้นไปสู่ตําแหน่งนักบริหาร ที่มีสมรรถนะทางการบริหารจัดการที่ดี สามารถวิเคราะห์ข้อมูลที่มีความแตกต่างและซับซ้อน มีมุมมองและวิสัยทัศน์ เชิงยุทธศาสตร์ รวมทั้งมีความพร้อมที่จะใช้กระบวนการทํางานแบบใหม่ สามารถสร้างแรงจูงใจให้ทีมงานและประสานการบริหาร และส่งเสริมความร่วมมือของบุคลากรภายในและเครือข่ายการทํางานภายนอกให้มากยิ่งขึ้น โดยมีผู้เข้าอบรมเป็นบุคลากรในสังกัดกระทรวงเกษตรและสหกรณ์ จํานวน 52 คน
ทั้งนี้ รองปลัดกระทรวงเกษตรและสหกรณ์ ได้เสนอแนวคิดของการเป็นผู้นํายุคใหม่ ภายใต้แนวคิดการเป็นผู้นําที่รับมือได้ดีกับความท้าทายแบบ VUCA ซึ่งเป็นสภาวะความผันผวน ความไม่แน่นอน ความซับซ้อน ยุ่งเหยิง และความคลุมเครือ และเมื่อโลกเข้าสู่โลกยุคใหม่หลังการระบาดของไวรัสใหญ่ไปทั่วโลก จึงได้เกิดแนวทางใหม่ที่เรียกว่า BANI ซึ่งอธิบายถึงแนวทางการเตรียมตัวของผู้เข้าอบรมที่จะต้องเผชิญ คือ การเสริมความแข็งแกร่งให้กับทีม การสร้างวัฒนธรรมการทํางานเป็นทีม สร้างองค์ความรู้ใหม่ ๆ เพื่อค้นหาคําตอบสําหรับปัญหาใหม่ที่เกิดขึ้น เช่น การใช้เทคโนโลยี ปัญญาประดิษฐ์ Big DATA เข้ามาช่วยในการทํางาน และบางครั้งการวางแผนระยะยาวอย่างละเอียดอาจไม่สมเหตุสมผลอีกต่อไป
รัฐบาลไทย-ข่าวทำเนียบรัฐบาล-กรมศุลกากรจับกุมชายชาวเปรู ลักลอบนำโคคาอีนเข้าประเทศ น้ำหนัก 2,280 กรัม มูลค่าประมาณ 6.8 ล้านบาท
วันพุธที่ 23 สิงหาคม 2566
23/08/2566
กรมศุลกากรจับกุมชายชาวเปรู ลักลอบนําโคคาอีนเข้าประเทศ น้ําหนัก 2,280 กรัม มูลค่าประมาณ 6.8 ล้านบาท
กรมศุลกากรจับกุมชายชาวเปรู ลักลอบนําโคคาอีนเข้าประเทศ โดยซุกซ่อนภายในร่างกาย น้ําหนัก 2,280 กรัม มูลค่าประมาณ 6.8 ล้านบาท ณ ท่าอากาศยานสุวรรณภูมิ จังหวัดสมุทรปราการ
กรมศุลกากรจับกุมชายชาวเปรู ลักลอบนําโคคาอีนเข้าประเทศ โดยซุกซ่อนภายในร่างกาย น้ําหนัก 2,280 กรัม มูลค่าประมาณ 6.8 ล้านบาท ณ ท่าอากาศยานสุวรรณภูมิ จังหวัดสมุทรปราการ
วันนี้ (23 สิงหาคม 2566) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า นายพชร อนันตศิลป์ อธิบดีกรมศุลกากร ให้ความสําคัญในภารกิจปกป้องสังคม ให้ปราศจากการลักลอบนําเข้าสิ่งผิดกฎหมายและยาเสพติด จึงให้ทุกหน่วยงานในสังกัดกรมศุลกากร เพิ่มความเข้มงวดเป็นพิเศษในการป้องกัน สกัดกั้นยาเสพติดให้โทษ และบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ สํานักงานคณะกรรมการป้องกันและปราบปรามยาเสพติด (ป.ป.ส.) กองบัญชาการตํารวจปราบปรามยาเสพติด (บช.ปส.) ศูนย์รักษาความปลอดภัยแห่งชาติ (ศรภ.) หน่วยงานศุลกากรของไทยในต่างประเทศ ศุลกากรต่างประเทศ สํานักงานสภาความมั่นคงแห่งชาติ สถานทูตต่างๆ องค์การตํารวจสากล (Interpol) สํานักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าว ซึ่งที่ผ่านมาได้รับความร่วมมือและดําเนินงานร่วมกันอย่างมีประสิทธิภาพ
โดยเมื่อวันที่ 21 สิงหาคม 2566 กองสืบสวนและปราบปราม และสํานักงานศุลกากรตรวจของผู้โดยสารท่าอากาศยานสุวรรณภูมิ นําโดย นายถวัลย์ รอดจิตต์ ผู้อํานวยการกองสืบสวนและปราบปราม และนางสาวนิตยา เที่ยงตรงภิญโญ ผู้อํานวยการสํานักงานศุลกากรตรวจของผู้โดยสารท่าอากาศยานสุวรรณภูมิ ได้ให้เจ้าหน้าที่กรมศุลกากรในสังกัดฯ ร่วมกับชุดปฏิบัติการ AITF (AIRPORT INTERDICTION TASK FORCE) ประกอบด้วย กรมศุลกากร สํานักงานคณะกรรมการป้องกันและปราบปรามยาเสพติด (ป.ป.ส.) กองบัญชาการตํารวจปราบปรามยาเสพติด (บช.ปส.) และศูนย์รักษาความปลอดภัยแห่งชาติ (ศรภ.) ได้ร่วมกันตรวจสอบผู้โดยสารที่มีความเสี่ยงในการลักลอบลําเลียงยาเสพติดเข้ามาในราชอาณาจักรซึ่งเป็นผู้โดยสารของสายการบินแอร์ฟรานซ์ เดินทางมาจากกรุงลิมา สาธารณรัฐเปรู และเปลี่ยนเครื่องที่กรุงปารีส ประเทศฝรั่งเศส ปลายทางท่าอากาศยานสุวรรณภูมิ พบผู้โดยสารที่เป็นชายชาวเปรู มีความน่าสงสัยจึงขอตรวจค้นโดยการสแกนกระเป๋าและสแกนร่างกาย ซึ่งภายในสัมภาระเดินทางไม่พบสิ่งผิดปกติใด ๆ แต่ภายในร่างกายพบความผิดปกติที่คาดว่าจะเป็นยาเสพติด จึงขอให้ผู้โดยสารเข้ากระบวนการตรวจสอบตามขั้นตอน ผลจากการตรวจสอบ พบยาเสพติดให้โทษประเภท 2 โคคาอีน ลักษณะเป็นของเหลวใสบรรจุห่อหุ้มด้วยถุงยางอนามัย 4 ชั้น น้ําหนักรวมสิ่งห่อหุ้ม 2,280 กรัม ซุกซ่อนอยู่ภายในร่างกาย มูลค่าประมาณ 6,840,000 บาท
การกระทําดังกล่าวเป็นความผิดตามมาตรา 242 มาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด พ.ศ.2564 ทั้งนี้ กรมศุลกากรจะดําเนินการประสานงานหน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-กรมการขนส่งทางบก แนะนำวิธีการจองหมายเลขทะเบียนรถยนต์ผ่านแอปพลิเคชัน ThaID เผยสถิติยอดการจองระหว่างวันที่ 1 มิถุนายน - 17 สิงหาคม 2566 กว่า 37,531 คัน
วันพุธที่ 23 สิงหาคม 2566
กรมการขนส่งทางบก แนะนําวิธีการจองหมายเลขทะเบียนรถยนต์ผ่านแอปพลิเคชัน ThaID เผยสถิติยอดการจองระหว่างวันที่ 1 มิถุนายน - 17 สิงหาคม 2566 กว่า 37,531 คัน
...
กรมการขนส่งทางบก แนะนําวิธีการจองหมายเลขทะเบียนรถยนต์ผ่านแอปพลิเคชัน ThaID เผยสถิติยอดการจองระหว่างวันที่ 1 มิถุนายน - 17 สิงหาคม 2566 กว่า 37,531 คัน
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า หลังจากกรมการขนส่งทางบก (ขบ.) ได้พัฒนาระบบการจองหมายเลขทะเบียนรถยนต์ผ่านระบบอินเทอร์เน็ตที่เว็บไซต์ https://reserve.dlt.go.th/reserve/ โดยเปิดระบบให้มีการยืนยันตัวตนผ่านแอปพลิเคชัน ThaID ก่อนจองหมายเลขทะเบียนรถ ตั้งแต่วันที่ 1 มิถุนายน 2566 เพื่อให้เป็นไปตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างเอาชื่อบุคคลอื่นมาดําเนินการจองทะเบียนรถ อาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ สําหรับผู้ที่สนใจจองหมายเลขทะเบียนรถสามารถลงทะเบียนด้วยตนเอง โดยถ่ายภาพบัตรประจําตัวประชาชนและภาพใบหน้าผ่านแอปพลิเคชัน ThaID ในโทรศัพท์มือถือของตนเอง กรณีนิติบุคคล/ชาวต่างชาติ สามารถให้ผู้แทนนิติบุคคลหรือผู้แทนชาวต่างชาติลงทะเบียนผ่านแอปพลิเคชัน ThaID หลังจากนั้นให้เข้าเว็บไซต์ https://reserve.dlt.go.th/reserve/ เลือกเมนู “จองหมายเลขทะเบียน” ระบบจะเข้าสู่หน้ายืนยันตัวตนโดยสแกน QR code ผ่านแอปพลิเคชัน ThaID เมื่อยืนยันตัวตนแล้วสามารถจองทะเบียนรถได้ตามปกติโดยรถ 1 คัน สามารถจองได้ 1 หมายเลขทะเบียนเท่านั้น เมื่อจองหมายเลขทะเบียนรถยนต์ได้แล้ว จะสามารถจองหมายเลขทะเบียนได้ใหม่อีกครั้งหลังจาก 3 เดือน นับจากวันที่จองเลขทะเบียน โดยอ้างอิงจากเลขบัตรประจําตัวประชาชน และรายละเอียดของรถที่จองหมายเลขทะเบียนได้
ทั้งนี้ ระหว่างวันที่ 1 มิถุนายน - 17 สิงหาคม 2566 มีสถิติการดําเนินการจองหมายเลขทะเบียนรถยนต์ผ่านแอปพลิเคชัน ThaID สําเร็จทั้งหมด 37,531 หมายเลข แบ่งเป็นบุคคลทั่วไป 34,608 ราย นิติบุคล/ชาวต่างชาติ 2,923 ราย แบ่งตามประเภทรถ ดังนี้ 1) รถยนต์นั่งส่วนบุคคลไม่เกิน 7 คน (รถเก๋ง หรือรถกระบะ 4 ประตู) 35,089 คัน 2) รถยนต์นั่งส่วนบุคคลเกิน 7 คน (รถตู้) 656 คัน และ 3) รถยนต์บรรทุกส่วนบุคคล (รถกระบะบรรทุก หรือรถกระบะ 2 ประตู) 1,786 คัน
รัฐบาลไทย-ข่าวทำเนียบรัฐบาล-นายกฯ มอบเงินช่วยเหลือจากกองทุนช่วยเหลือผู้ประสบสาธารณภัย สำนักนายกรัฐมนตรี จำนวนกว่า 107 ล้านบาท ช่วยเหลือผู้ประสบภัยฯ กรณีเกิดอัคคีภัย ตำบลมูโนะ ยืนยันรัฐบาลช่วยเหลืออย่างเต็มที่
วันพุธที่ 23 สิงหาคม 2566
23/08/2566
นายกฯ มอบเงินช่วยเหลือจากกองทุนช่วยเหลือผู้ประสบสาธารณภัย สํานักนายกรัฐมนตรี จํานวนกว่า 107 ล้านบาท ช่วยเหลือผู้ประสบภัยฯ กรณีเกิดอัคคีภัย ตําบลมูโนะ ยืนยันรัฐบาลช่วยเหลืออย่างเต็มที่
นายกฯ มอบเงินช่วยเหลือจากกองทุนช่วยเหลือผู้ประสบสาธารณภัย สํานักนายกรัฐมนตรี จํานวนกว่า 107 ล้านบาท ช่วยเหลือผู้ประสบภัยฯ กรณีเกิดอัคคีภัย ตําบลมูโนะ ยืนยันรัฐบาลช่วยเหลืออย่างเต็มที่
วันนี้ (23 สิงหาคม 2566) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบเงินช่วยเหลือจากกองทุนช่วยเหลือผู้ประสบสาธารณภัย สํานักนายกรัฐมนตรี กรณีเหตุเพลิงไหม้โกดังเก็บดอกไม้เพลิงระเบิดและเกิดอัคคีภัย ในตําบลมูโนะ อําเภอสุไหงโก-ลก จังหวัดนราธิวาส จํานวน 107,881,995.23 บาท แบ่งแยกออกเป็น 2 รายการ ดังนี้ 1. ซ่อมและสร้างบ้านจํานวน 100,466,995.23 บาท และ 2. ช่วยเหลือผู้ได้รับบาดเจ็บและเสียชีวิต 7,415,000 บาท ให้กับนายสนั่น พงษ์อักษร ผู้ว่าราชการจังหวัดนราธิวาส ผู้แทนรับมอบเงินดังกล่าว เพื่อนําไปมอบให้ผู้ประสบภัยและครอบครัวผู้ประสบภัยต่อไป โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี ประธานกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี และนายธีระพงษ์ วงศ์ศิวะวิลาศ ปลัดสํานักนายกรัฐมนตรี ร่วมเป็นสักขีพยาน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายหลังการมอบเงินฯ พลเอก ประยุทธ์ จันทร์โอชา นายกรัฐมนตรี กล่าวขอบคุณทุกภาคส่วนที่ร่วมกันช่วยเหลือผู้ประสบภัยฯ ทั้งด้านทรัพย์สินและจิตใจ พร้อมให้กําลังใจผู้ประสบภัยและครอบครัวผู้สูญเสีย รวมถึงขอบคุณเจ้าหน้าที่ ผู้ปฏิบัติงานที่เกี่ยวข้องทุกคน โดยเฉพาะเจ้าหน้าที่ที่ปฏิบัติงานในพื้นที่ที่เสียสละ ทุ่มเท ทํางานอย่างเต็มกําลัง เพื่อแก้ไขปัญหา
นางสาวรัชดากล่าวต่อไปว่า นายกรัฐมนตรียืนยันรัฐบาล พร้อมให้ความช่วยอย่างเต็มที่ในทุก ๆ ด้าน อย่างดีที่สุด เพื่อบรรเทาความเดือดร้อนให้ผู้ประสบภัย ให้มีกําลังใจและกําลังกายที่ดีขึ้น กลับมาใช้ชีวิตได้ตามปกติโดยเร็ว ซึ่งที่ผ่านมาได้มีการพิจารณาเงินช่วยเหลือจากส่วนราชการที่เกี่ยวข้อง เพื่อช่วยเหลือผู้ประสบภัยในเบื้องต้นแล้ว ส่วนเงินช่วยเหลือจากรัฐบาล โดยกองทุนช่วยเหลือผู้ประสบสาธารณภัย สํานักนายกรัฐมนตรี เป็นเงินช่วยเหลือเพิ่มเติมอีกก้อนหนึ่ง สําหรับเงินบริจาคจากประชาชน ขอให้บริหารจัดการใช้เงินให้เกิดประโยชน์ต่อผู้ประสบภัย ทั้งนี้ นายกรัฐมนตรีได้ขอส่งความปรารถนาดี และความห่วงใย ในนามของนายกรัฐมนตรี รัฐบาล และประชาชนคนไทยทุกคนไปยังผู้ประสบภัยและพี่น้องชาวมูโนะ ให้เข้มแข็งก้าวผ่านเหตุการณ์ครั้งนี้ไปด้วยกัน พร้อมกับเน้นย้ําให้ทุกภาคส่วนระมัดระวัง ไม่ให้เหตุการณ์สูญเสียแบบนี้เกิดขึ้นอีก
รัฐบาลไทย-ข่าวทำเนียบรัฐบาล- ครม.รับทราบผลดำเนินงานกองทุนการออมแห่งชาติเล็งเป้าอีก 3 ปีเพิ่มสมาชิกกองทุนแตะ 2.76 ล้านคน  รัฐบาลเชิญชวนประชาชนผู้มีอาชีพอิสระ แรงงานนอกระบบสมัครร่วม กอช.
วันพุธที่ 23 สิงหาคม 2566
23/08/2566
ครม.รับทราบผลดําเนินงานกองทุนการออมแห่งชาติเล็งเป้าอีก 3 ปีเพิ่มสมาชิกกองทุนแตะ 2.76 ล้านคน  รัฐบาลเชิญชวนประชาชนผู้มีอาชีพอิสระ แรงงานนอกระบบสมัครร่วม กอช.
ครม.รับทราบผลดําเนินงานกองทุนการออมแห่งชาติเล็งเป้าอีก 3 ปีเพิ่มสมาชิกกองทุนแตะ 2.76 ล้านคน  รัฐบาลเชิญชวนประชาชนผู้มีอาชีพอิสระ แรงงานนอกระบบสมัครร่วม กอช. ออมเงินไว้ใช้หลังอายุ 60 ปี เพิ่มความมั่นคง ใช้ลดหย่อนภาษีได้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 23 ส.ค. 66 ได้รับทราบรายงานประจําปี 2565 และแผนงานระยะต่อไปของกองทุนการออมแห่งชาติ (กอช.) โดยส่วนของผลการดําเนินงานปี 2565 นั้น กอช. บูรณาการความร่วมมือกับหน่วยงานภาครัฐและเอกชนในการส่งเสริมการออกในกลุ่มเป้าหมายเพื่อเพิ่มจํานวนสมาชิกอย่างทั่วถึง ทําให้ ณ สิ้นปี 65 กอช. มีสมาชิกรวมแล้ว 2.516 ล้านคน เทียบกับปีก่อนหน้าที่มีอยู่ 2.495 ล้านคน และมีเงินกองทุนอยู่ 11,668.69 ล้านคน
ส่วนแผนดําเนินงานในปี 2566 กอช. มีเป้าหมายดําเนินการตามแผนปฏิบัติการระยะ 5 ปี (2566-70) ภายใต้กรอบวงเงินขอรับจัดสรร 1,212.89 ล้านบาท เป้าหมายเพิ่มจํานวนสมาชิกเป็น 2.54 ล้านคน ขับเคลื่อนการทํางานภายใต้ยุทธศาสตร์ 5 ด้าน ได้แก่ 1)เน้นการสื่อสารคุณค่าของการออกมผ่าน กอช. 2)พัฒนาการตลาดให้ตอบโจทย์กลุ่มเป้าหมายและการสร้างประสบการณ์ที่ดีให้แก่สมาชิก
3)บริหารเงินทุนอย่างมีประสิทธิภาพและสร้างผลตอบแทนอย่างมั่นคง 4)ประยุกต์ใช้เทคโนโลยีสารสนเทศเพื่อยกระดับการให้บริการสมาชิกและเพิ่มผลิตภาพขององค์กร และ 5)ยกระดับขีดความสามารถการบริหารจัดการในองค์กร
น.ส.ไตรศุลี กล่าวว่า กอช. ได้คาดการณ์สํานวนสมาชิกและกรอบวงเงินการดําเนินงานระยะ 3 ปี ข้างหน้า ดังนี้ ปี 2567 คาดว่าจะมีจํานวนสมาชิก 2.64 ล้านคน กรอบวงเงินงบประมาณ 1,513.40 ล้านบาท ปี 2568 คาดว่าจะมีจํานวนสมาชิก 2.70 ล้านคน กรอบวงเงินงบประมาณ 1,553.56 ล้านบาท และ ปี2569 คาดว่าจะมีจํานวนสมาชิก 2.76 ล้านคน กรอบวงเงินงบประมาณ 1,592.02 ล้านบาท
ทั้งนี้ กอช. เป็นกองทุนบํานาญ สําหรับประชาชนที่เป็นแรงงานนอกระบบ ซึ่งรัฐบาลได้ตั้งขึ้นเพื่อสนับสนุนให้เกิดการออมในประชาชนทุกกลุ่ม ซึ่งผู้ที่สามารถสมัครเข้าร่วมเป็นสมาชิก กอช. นั้นคือประชาชนไทยผู้มีอายุระหว่า 15 - 60 ปี ไม่มีสวัสดิการบํานาญ หรือ สวัสดิการใด ๆ จากรัฐ อาทิ ผู้ประกอบอาชีพอิสระ พ่อค้าแม่ค้า ชาวไร่ชาวนา รวมถึงนักเรียน นิสิต นักศึกษา โดยในการเป็นสมาชิกนั้นสามารถส่งเงินสะสมเพื่อเป็นเงินออมไว้ใช้หลังอายุ 60 ปี ได้ โดยส่งเงินออมเป็นรายรายเดือน โดยเริ่มออมขั้นต่ํา 50 บาท/ครั้ง สูงสุด 30,000 บาท/ปี โดยรัฐจะสมทบเงินออมเพิ่มให้ขึ้นอยู่กับเงินออมของสมาชิกและช่วงอายุ โดยยอดเงินสมทบที่รัฐจ่ายให้นี้สูงสุด 1,800 บาท/ปี และยังมีเงินผลประโยชน์จากการลงทุนของเงินออมสะสมและเงินสมทบจากรัฐได้
นอกจากนี้ สมาชิก กอช. ยังสามารถนําเงินออมในแต่ละปีไปลดหย่อนภาษีประจําปีได้ สูงสุดไม่เกิน 30,000 บาท/ปี รัฐบาลขอเชิญชวนประชาชนผู้สนใจสมัครเป็นสมาชิก กอช. เพื่อมีเงินออมไว้ใช้ระยะยาว โดยสามารถศึกษาข้อมูลเพิ่มเติมได้ที่เว็บไซต์ www.nsf.or.th ,แอปพลิเคชัน กอช. หรือ ไลน์ กอช. @nsf.th
รัฐบาลไทย-ข่าวทำเนียบรัฐบาล-ไทยได้อันดับความสามารถในการแข่งขัน IMD ดีขึ้นทุกเกณฑ์ตัวชี้วัด 4 กลุ่ม
วันพุธที่ 23 สิงหาคม 2566
23/08/2566
ไทยได้อันดับความสามารถในการแข่งขัน IMD ดีขึ้นทุกเกณฑ์ตัวชี้วัด 4 กลุ่ม
วันพุธที่ 2 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบผลการจัดอันดับความสามารถในการแข่งขันของไทย
โดยสถาบันการจัดการนานาชาติ IMD ปี 2566 ไทยอยู่ในลําดับที่ 30 ของโลก จากทั้งหมด 64 เขตเศรษฐกิจ
ดีขึ้นจากลําดับที่ 33 ในปีที่ผ่านมา และเป็นลําดับที่ 3 ในภูมิภาคอาเซียน
โดยผลการจัดอันดับปัจจัยหลักตามเกณฑ์ตัวชี้วัด 4 กลุ่ม ดีขึ้นทุกด้าน ได้แก่ ด้านสมรรถนะทางเศรษฐกิจ
ได้ลําดับที่ 16 จากเดิม 34 ด้านประสิทธิภาพภาครัฐ ได้ลําดับที่ 24 จากเดิม 31 ด้านประสิทธิภาพภาคธุรกิจ
ได้ลําดับที่ 23 จากเดิม 30 และด้านโครงสร้างพื้นฐาน ได้ลําดับที่ 43 จากเดิม 44
เป็นผลจากการปรับตัวดีขึ้นในหลายด้าน เช่น ค้าการลงทุน การใช้จ่ายภาครัฐ ประสิทธิภาพของผู้ประกอบการ
และโครงสร้างพื้นฐานทางเทคโนโลยีที่สนองต่อความต้องการของภาคธุรกิจ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 1/2566
วันพุธที่ 23 สิงหาคม 2566
ปลัดเกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 1/2566
ปลัดเกษตรฯ ประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 1/2566 เพื่อขับเคลื่อนนโยบายและแผนพัฒนาการเกษตรอย่างเป็นรูปธรรม
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 1/2566 โดยมีนายอภัย สุทธิสังข์ รองปลัดกระทรวงเกษตรและสหกรณ์ นายพีรพันธ์ คอทองรองปลัดกระทรวงเกษตรและสหกรณ์ นายฉันทานนท์ วรรณเขจร เลขาธิการสํานักงานเศรษฐกิจการเกษตร และเจ้าหน้าที่ที่เกี่ยวข้องเข้าร่วม ณ ห้องประชุม 1403 กระทรวงเกษตรและสหกรณ์ ซึ่งวาระพิจารณาที่สําคัญ ประกอบด้วย 1) การเปิดตลาดสินค้าเกษตร ตามพันธกรณีความตกลงองค์การการค้าโลก (WTO) ปี พ.ศ. 2567 – 2569 สําหรับสินค้ากระเทียม เมล็ดพันธุ์หอมหัวใหญ่ หอมหัวใหญ่ หัวพันธุ์มันฝรั่ง และมันฝรั่งสดเพื่อแปรรูป โดยที่ประชุมมีมติเห็นชอบการเปิดตลาดปริมาณในโควตา อัตราภาษีในและนอกโควตารวมทั้งเงื่อนไขการบริหารการนําเข้าสินค้ากระเทียม เมล็ดพันธุ์หอมหัวใหญ่ หอมหัวใหญ่ หัวพันธุ์มันฝรั่ง และหัวมันฝรั่งสดเพื่อแปรรูปตามข้อผูกพันองค์การการค้าโลก (WTO) ปี 2567-2569 ตามที่คณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่งเสนอ พร้อมทั้งมอบหมายให้ฝ่ายเลขานุการคณะกรรมการนโยบายและแผนพัฒนาการเกษตรและสหกรณ์นําเสนอคณะรัฐมนตรีเพื่อพิจารณาให้ความเห็นชอบ และมอบหมายกระทรวงพาณิชย์และกระทรวงการคลังดําเนินการในส่วนที่เกี่ยวข้องต่อไป 2) (ร่าง) แผนปฏิบัติการด้านการเกษตรเพื่อรองรับการเปลี่ยนแปลงสภาพภูมิอากาศ โดยที่ประชุมมีมติเห็นชอบ (ร่าง) แผนปฏิบัติการด้านการเกษตรเพื่อรองรับการเปลี่ยนแปลงสภาพภูมิอากาศ พ.ศ. 2566 –2570 และมอบหมายฝ่ายเลขานุการคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร นําเสนอแผนปฏิบัติการด้านการเกษตร เพื่อรองรับการเปลี่ยนแปลงสภาพภูมิอากาศ พ.ศ. 2566 -2570 ต่อคณะกรรมการนโยบายการเปลี่ยนแปลงสภาพภูมิอากาศแห่งชาติเพื่อรับทราบ ก่อนแจ้งเวียนหน่วยงานที่เกี่ยวข้องเพื่อทราบและพิจารณาใช้ประโยชน์ต่อไป และ 3) ปรับปรุงองค์ประกอบคณะอนุกรรมการขับเคลื่อนนโยบาย     การเปลี่ยนแปลงภูมิอากาศด้านการเกษตรเพื่อให้กลไกการดําเนินงานด้านการเปลี่ยนแปลงสภาพภูมิอากาศในภาคเกษตรมีความครอบคลุม/สอดคล้องกับสถานการณ์ในปัจจุบันและภารกิจหน่วยงานที่เกี่ยวข้อง จึงมีความจําเป็นต้องปรับปรุงองค์ประกอบคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร โดยที่ประชุมมีมติเห็นชอบให้ปรับปรุงองค์ประกอบคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร โดยเพิ่มผู้แทนจาก 3 หน่วยงาน ได้แก่ 1) สํานักงานปลัดกระทรวงเกษตรและสหกรณ์ 2) การยางแห่งประเทศไทย และ 3) สถาบันวิจัยและพัฒนาพื้นที่สูง (องค์การมหาชน) เป็นอนุกรรมการในคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร และมอบหมายฝ่ายเลขานุการคณะกรรมการนโยบายและแผนพัฒนาการเกษตรและสหกรณ์เสนอ (ร่าง) คําสั่งคณะกรรมการนโยบายและแผนพัฒนาการเกษตรและสหกรณ์ ที่...../2566 เรื่อง ปรับปรุงองค์ประกอบคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ต่อประธานกรรมการนโยบายและแผนพัฒนาการเกษตรและสหกรณ์ เพื่อพิจารณาลงนามต่อไป
นอกจากนี้ ที่ประชุมยังได้รับทราบผลการดําเนินงานของคณะอนุกรรมการภายใต้คณะกรรมการนโยบายแลแผนพัฒนาการเกษตรและสหกรณ์อีกด้วย
รัฐบาลไทย-ข่าวทำเนียบรัฐบาล-ไทย-ออสเตรเลีย ขยายเวลา Taskforce Storm ปราบอาชญากรรมข้ามชาติ
วันพุธที่ 23 สิงหาคม 2566
23/08/2566
ไทย-ออสเตรเลีย ขยายเวลา Taskforce Storm ปราบอาชญากรรมข้ามชาติ
วันอาทิตบ์ที่ 6 สิงหาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานคณะกรรมการป้องกันและปราบปรามยาเสพติด ร่วมกับภาคีเครือข่าย
ขยายระยะเวลาโครงการปฏิบัติการเฉพาะกิจร่วม ไทย-ออสเตรเลีย ว่าด้วยความร่วมมือด้านยาเสพติด
การฟอกเงิน และอาชญากรรมข้ามชาติ หรือ Taskforce Storm ต่อไปอีก 2 ปี ถึงวันที่ 18 ก.ค.2568
เนื่องจากช่วยให้การปราบปรามอาชญากรรมในทั้ง 2 ประเทศมีประสิทธิภาพมากขึ้น
โดยลงนามความร่วมมือครั้งแรกเมื่อวันที่ 30 พ.ค.2559 มีจํานวน 20 ปฏิบัติการ ปัจจุบันเสร็จสิ้นแล้ว 6
อยู่ระหว่างดําเนินการ 14 ปฏิบัติการ สามารถจับกุมผู้ต้องหาได้ 55 ราย และผู้ต้องหาตามหมายจับ 13 ราย
ตรวจยึดยาเสพติดรวมกว่า 13 ตัน ยึดทรัพย์ได้กว่า 1,150 ล้านล้านบาท หรือประมาณ 51
ล้านเหรียญออสเตรเลีย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนประชาชนร่วมมหกรรมลดราคาสินค้า-บริการออนไลน์ ทั่วอาเซียน
วันพุธที่ 23 สิงหาคม 2566
ชวนประชาชนร่วมมหกรรมลดราคาสินค้า-บริการออนไลน์ ทั่วอาเซียน
วันอังคารที่ 8 สิงหาคม 2566
ต่อจากนี้ไป ขอเชิญรับฟังไทยคู่ฟ้า
กรมส่งเสริมการค้าระหว่างประเทศ เชิญชวนประชาชนร่วมเลือกซื้อสินค้าและบริการ
ในงานมหกรรมลดราคาสินค้าและบริการออนไลน์ของอาเซียน ASEAN Online Sale Day ประจําปี 2566
ซึ่งรวบรวมสินค้าและบริการของผู้ประกอบการจากทุกประเทศสมาชิกอาเซียน เช่น อาหาร เครื่องประดับ
ของที่ระลึก ผลิตภัณฑ์ชุมชน โรงแรม และการท่องเที่ยว จัดจําหน่ายในราคาพิเศษ ตั้งแต่วันนี้ (8) – 22
ส.ค.2566 ผ่านทางเว็บไซต์ onlineasean.com
สําหรับผู้ประกอบการไทยที่สนใจร่วมขายสินค้าและบริการให้เป็นที่รู้จักแก่ผู้บริโภคในอาเซียน
สมัครได้ทางเว็บไซต์ onlineasean.com/register โดยไม่เสียค่าใช้จ่าย สอบถามเพิ่มเติมได้ที่
สํานักตลาดพาณิชย์ดิจิทัล กรมส่งเสริมการค้าระหว่างประเทศ โทร. 025077840
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- ครม.อนุมัติความร่วมมือไทย-เวียดนาม บังคับใช้กฎหมายทางทะเล ยกระดับความมั่นคงทางทะเลในภูมิภาค
วันพุธที่ 23 สิงหาคม 2566
23/08/2566
ครม.อนุมัติความร่วมมือไทย-เวียดนาม บังคับใช้กฎหมายทางทะเล ยกระดับความมั่นคงทางทะเลในภูมิภาค
ครม.อนุมัติความร่วมมือไทย-เวียดนาม บังคับใช้กฎหมายทางทะเล ยกระดับความมั่นคงทางทะเลในภูมิภาค
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 สิงหาคม 2566 ว่า ครม.อนุมัติการลงนามบันทึกความเข้าใจระหว่างศูนย์อํานวยการรักษาผลประโยชน์ของชาติทางทะเลกับหน่วยยามฝั่งเวียดนาม ในความร่วมมือด้านการบังคับใช้กฎหมายทางทะเล ตามที่ศูนย์อํานวยการรักษาผลประโยชน์ของชาติทางทะเล (ศรชล) เสนอ โดยฝ่ายเวียดนามประสงค์ให้มีการลงนามบันทึกความเข้าใจในช่วงเดือนกันยายน 2566 ทั้งนี้ ศรชล.ได้เริ่มจัดร่างบันทึกความเข้าใจมาตั้งแต่ปี 2565 เพื่อส่งเสริมความร่วมมือด้านการบังคับใช้กฎหมายทางทะเล ส่งเสริมความร่วมมือ และยกระดับความปลอดภัยและความมั่นคงทางทะเลในภูมิภาค รวม 4 ด้าน ได้แก่ (1)การลักลอบขนสินค้าและการหลบหนีเข้าเมือง (2)การดําเนินการป้องกันและแก้ไขปัญหาการทําการประมงผิดกฎหมาย (3)การอนุรักษ์ทรัพยากรและสิ่งแวดล้อมทางทะเล และ (4)ยกระดับความปลอดภัยในการค้นหาและช่วยเหลือผู้ประสบภัยทางทะเล
ร่างบันทึกความเข้าใจฉบับนี้ มีวัตถุประสงค์เพื่อส่งเสริมความร่วมมือและยกระดับความปลอดภัยและความมั่นคงทางทะเลในภูมิภาคบนพื้นฐานของผลประโยชน์ร่วมกัน ความเสมอภาค และการแลกเปลี่ยนผลประโยชน์ตอบแทนกัน โดยไม่ได้มีวัตถุประสงค์เพื่อเป็นข้อตกลงที่มีผลผูกพันทางกฎหมาย ซึ่งทั้งสองฝ่ายตกลงที่จะดําเนินการร่วมกันภายใต้ขอบเขตความร่วมมือ ดังนี้ (1)แบ่งปันข้อมูลเกี่ยวกับการลักลอบขนส่งสินค้าผิดกฎหมายและการเข้าเมืองโดยผิดกฎหมาย (2)ป้องกันและปราบปรามกิจกรรมการประมงผิดกฎหมาย การขาดการรายงาน และไร้การควบคุม การค้ายาเสพติด การปล้นสะดม และการปล้นเรือด้วยอาวุธ (3)ปฏิบัติการค้นหาและกู้ภัยทางทะเล (4)อนุรักษ์สิ่งแวดล้อมทางทะเล (5)ปฏิบัติการลาดตระเวนร่วม (6)เยี่ยมชมท่าเรือ (7)ประเมินผลการประชุมประจําปี (8)กิจกรรมหรือการดําเนินการอื่น ๆ ตามที่ตกลงร่วมกัน ทั้งนี้ ร่างบันทึกความเข้าใจจะมีผลบังคับใช้ในวันที่ลงนาม และสามารถยกเลิกได้ โดยผู้เข้าร่วมฝ่ายใดฝ่ายหนึ่งแจ้งเป็นลายลักษณ์อักษรล่วงหน้าอย่างน้อย 6 เดือน
รัฐบาลไทย-ข่าวทำเนียบรัฐบาล-ภูเขียว-น้ำหนาว และ ภูกระดึง ขึ้นทะเบียนเป็นอุทยานมรดกอาเซียน
วันพุธที่ 23 สิงหาคม 2566
23/08/2566
ภูเขียว-น้ําหนาว และ ภูกระดึง ขึ้นทะเบียนเป็นอุทยานมรดกอาเซียน
วันเสาร์ที่ 5 สิงหาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงทรัพยากรธรรมชาติและสิ่งแวดล้อม เผยว่าที่ประชุมเจ้าหน้าที่อาวุโสอาเซียนด้านสิ่งแวดล้อม
ครั้งที่ 34 ณ สาธารณรัฐอินโดนีเซีย รับรองการขึ้นทะเบียนอุทยานมรดกอาเซียนของประเทศไทย จํานวน 2
แห่ง ได้แก่ เขตรักษาพันธุ์สัตว์ป่าภูเขียวและอุทยานแห่งชาติน้ําหนาว เป็นอุทยานมรดกอาเซียน แห่งที่ 56
เนื่องจากมีความหลากหลายทางธรณีวิทยาที่โดดเด่นด้วยถ้ํา และอุทยานแห่งชาติภูกระดึง
เป็นอุทยานมรดกอาเซียนแห่งที่ 57 เนื่องจากเป็นภูเขาหินทรายยอดตัดเพียงหนึ่งเดียวในอาเซียน และทั้ง 2
แห่ง เป็นแหล่งที่อยู่อาศัยของพืชพันธุ์หายาก มีสัตว์ป่าสงวนและสัตว์ป่าคุ้มครอง
ตลอดจนเชื่อมโยงกับประเพณีวัฒนธรรมท้องถิ่นที่สําคัญ ทั้งนี้
ประเทศไทยมีพื้นที่ที่ได้รับการรับรองเป็นอุทยานมรดกอาเซียนก่อนหน้านี้จํานวน 7 แห่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบร่างประกาศฯ มาตรการคุ้มครองทรัพยากรปะการังจากกิจกรรมท่องเที่ยวดำน้ำ เพื่อป้องกันความเสียหายที่เกิดกับแนวปะการังอัน-เพิ่มประสิทธิภาพการควบคุมกำกับดูแลให้ทั่วถึง
วันพุธที่ 23 สิงหาคม 2566
23/08/2566
ครม. เห็นชอบร่างประกาศฯ มาตรการคุ้มครองทรัพยากรปะการังจากกิจกรรมท่องเที่ยวดําน้ํา เพื่อป้องกันความเสียหายที่เกิดกับแนวปะการังอัน-เพิ่มประสิทธิภาพการควบคุมกํากับดูแลให้ทั่วถึง
ครม. เห็นชอบร่างประกาศฯ มาตรการคุ้มครองทรัพยากรปะการังจากกิจกรรมท่องเที่ยวดําน้ํา เพื่อป้องกันความเสียหายที่เกิดกับแนวปะการังอัน-เพิ่มประสิทธิภาพการควบคุมกํากับดูแลให้ทั่วถึง
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 23 สิงหาคม 2566 ว่า ที่ประชุมครม. มีมติเห็นชอบร่างประกาศกระทรวงทรัพยากรธรรมชาติและสิ่งแวดล้อม เรื่อง มาตรการคุ้มครองทรัพยากรปะการังจากกิจกรรมท่องเที่ยวดําน้ํา พ.ศ. .... ตามที่กระทรวงทรัพยากรธรรมชาติและสิ่งแวดล้อมเสนอ เพื่อกําหนดมาตรการทางกฎหมายในการป้องกันความเสียหายที่เกิดกับแนวปะการังอันเกิดจากการประกอบกิจกรรมท่องเที่ยวดําน้ําเป็นการเฉพาะและเพื่อควบคุมกํากับดูแลอย่างทั่วถึง เนื่องจากปัจจุบันนักท่องเที่ยวมีมากขึ้นในขณะที่คนนําเที่ยวมีจํากัดและแนวปะการังของประเทศไทยร้อยละ 50 อยู่ในสภาพเสียหายและเสื่อมโทรมและมีแนวโน้มที่จะเพิ่มมากขึ้น
น.ส. ทิพานัน กล่าวว่า สาระสําคัญของมาตรการคุ้มครองทรัพยากรปะการังจากกิจกรรมท่องเที่ยวดําน้ํา สรุปได้ดังนี้
1. ข้อห้ามทั่วไป เช่น ห้ามสัมผัสปะการัง สัตว์น้ํา หรือสิ่งมีชีวิตใดๆ, ห้ามดําเนินกิจกรรม Sea Walker และห้ามดําน้ําโดยวิธีอื่นใดที่มีลักษณะเป็นการเดินหรือเคลื่อนที่บนพื้นทะเล, ห้ามกระทําด้วยประการใดๆ อันก่อให้เกิดตะกอนตกทับหรือปกคลุมปะการัง หรือทําให้ปะการังได้รับความเสียหาย, ห้ามให้อาหารปลาหรือสัตว์น้ํา, ห้ามทิ้งสมอเรือในแนวปะการัง และบนพื้นทะเลในระยะรัศมี 3 เมตร จากแนวปะการัง, ห้ามผูกเชือกกับปะการังเพื่อทําแนวทุ่น
2. การจัดให้มีผู้ควบคุมในกิจกรรมท่องเที่ยวดําน้ํา และให้ผู้ควบคุมและผู้ช่วยควบคุมแจ้งกฎหมายที่เกี่ยวข้อง ตลอดจน วิธีปฏิบัติที่ดีในการดําน้ําโดยไม่กระทบต่อปะการังต่อนักท่องเที่ยวก่อนที่จะเริ่มต้นกิจกรรมการท่องเที่ยวดําน้ํา ตลอดจนสอดส่อง และป้องกันมิให้มีการฝ่าฝืนข้อห้ามดังกล่าว โดยจํานวนผู้ควบคุม ได้แก่
2.1 กรณีท่องเที่ยวดําน้ําตื้น ให้มีผู้ควบคุม 1 คน ต่อนักท่องเที่ยวไม่เกิน 20 คน และกรณีนักท่องเที่ยวเกิน 20 คน ให้มีผู้ช่วยผู้ควบคุมเพิ่มในอัตราส่วน 1 คนต่อนักท่องเที่ยวไม่เกิน 20 คน
2.2 กรณีท่องเที่ยวดําน้ําลึก นักท่องเที่ยวต้องผ่านการเรียนดําน้ําลึก และให้มีผู้ควบคุม 1 คน ต่อนักดําน้ําลึกไม่เกิน 4 คน
2.3 กรณีการเรียนและสอบดําน้ําลึก ให้มีผู้ควบคุม 1 คน ต่อผู้เรียนไม่เกิน 4 คน
3. ห้ามมิให้นักท่องเที่ยวดําน้ําตื้นโดยไม่สวมเสื้อชูชีพในบริเวณแนวปะการัง เว้นแต่เป็นการดําน้ําตื้นโดยบุคคลที่ได้สอบผ่านหลักสูตรดําน้ําลึกหรือหลักสูตรดําน้ําอิสระ รวมทั้งห้ามดําน้ําตื้นในแนวปะการังในช่วงเวลาน้ําลง
4. ในการท่องเที่ยวดําน้ําลึกและการเรียนหรือสอบดําน้ําลึก ห้ามนํากล้องลงไปถ่ายภาพใต้น้ํา เว้นแต่เป็นการถ่ายภาพใต้น้ําโดยบุคคลที่ผ่านหลักสูตรดําน้ําลึกแล้ว
“ระยะเวลาการบังคับใช้มีกําหนด 5 ปี และไม่ใช้บังคับกับกิจกรรมที่มิใช่กิจกรรมท่องเที่ยวดําน้ํา เช่น การดําน้ําเพื่อการศึกษาและวิจัยทางวิชาการ การดําน้ําเพื่ออนุรักษ์และฟื้นฟูทรัพยากรทางทะเลและชายฝั่งภายใต้การกํากับของหน่วยงานพื้นที่ที่รับผิดชอบ เป็นต้น” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมงานวันคล้ายวันพระราชทานกำเนิด มูลนิธิราชประชานุเคราะห์ ในพระบรมราชูปถัมภ์ ครบรอบ ๖๐ ปี
วันพุธที่ 23 สิงหาคม 2566
23/08/2566
ปลัดกระทรวงยุติธรรม ร่วมงานวันคล้ายวันพระราชทานกําเนิด มูลนิธิราชประชานุเคราะห์ ในพระบรมราชูปถัมภ์ ครบรอบ ๖๐ ปี
ปลัดกระทรวงยุติธรรม ร่วมงานวันคล้ายวันพระราชทานกําเนิด มูลนิธิราชประชานุเคราะห์ ในพระบรมราชูปถัมภ์ ครบรอบ ๖๐ ปี
ในวันพุธที่๒๓สิงหาคม๒๕๖๖เวลา๐๙.๐๙น. นางพงษ์สวาทนีละโยธินปลัดกระทรวงยุติธรรมเข้าร่วมในพิธีบําเพ็ญกุศลเนื่องในวันคล้ายวันพระราชทานกําเนิดมูลนิธิราชประชานุเคราะห์ในพระบรมราชูปถัมภ์ครบรอบ๖๐ปีโดยมีนายพลากรสุวรรณรัฐนายกมูลนิธิราชประชานุเคราะห์ในพระบรมราชูปถัมภ์เป็นประธานในพิธีพร้อมด้วยพลอากาศโทภักดีแสง-ชูโตกรรมการบริหารและเลขาธิการมูลนิธิราชประชานุเคราะห์ในพระบรมราชูปถัมภ์เจ้าหน้าที่มูลนิธินักเรียนทุนพระราชทานฯและผู้แทนหน่วยงานที่เกี่ยวข้องเข้าร่วมฯณอาคารรับรอง๖๐๔สนามเสือป่าสํานักพระราชวัง